Document ID: 32010D0594

ROZHODNUTIE EURÓPSKEJ RADY
zo 16. septembra 2010,
ktorým sa mení a dopĺňa zoznam zložení Rady
(2010/594/EÚ)
EURÓPSKA RADA,
so zreteľom na Zmluvu o Európskej únii, a najmä na jej článok 16 ods. 6 prvý pododsek,
so zreteľom na Zmluvu o fungovaní Európskej únie, a najmä na jej článok 236 písm. a),
keďže:
1.
Na to, aby sa v názvoch zložení Rady odrazili zmeny a doplnenia predchádzajúcich zmlúv v dôsledku Lisabonskej zmluvy, pokiaľ ide o kozmický priestor a šport, je potrebné upraviť názov zloženia Rady pre „konkurencieschopnosť (vnútorný trh, priemysel a výskum)“ doplnením slov „kozmický priestor“ a zloženia Rady pre „vzdelávanie, mládež a kultúru“ doplnením slova „šport“.
2.
Je potrebné zodpovedajúcim spôsobom zmeniť a doplniť zoznam zložení Rady, ktorý sa uvádza v prílohe k rozhodnutiu Rady 2009/878/EÚ (všeobecné záležitosti) z 1. decembra 2009, ktorým sa ustanovuje zoznam iných zložení Rady popri tých, ktoré sú uvedené v článku 16 ods. 6 druhom a treťom pododseku Zmluvy o Európskej únii (1); tento zoznam sa uvádza aj v prílohe I k rokovaciemu poriadku Rady (2),
PRIJALA TOTO ROZHODNUTIE:
Článok 1
Zoznam zložení Rady, ktorý sa uvádza v prílohe k rozhodnutiu 2009/878/EÚ, a následne zoznam zložení Rady, ktorý sa uvádza v prílohe I k rokovaciemu poriadku Rady, sa menia a dopĺňajú takto:
1.
bod 6 „Konkurencieschopnosť (vnútorný trh, priemysel a výskum)“ sa nahrádza týmto textom:
„6.
Konkurencieschopnosť (vnútorný trh, priemysel, výskum a kozmický priestor)“;
2.
bod 10 „Vzdelávanie, mládež a kultúra“ sa nahrádza týmto textom:
„10.
Vzdelávanie, mládež, kultúra a šport“.
Poznámky pod čiarou sa nemenia.
Článok 2
Toto rozhodnutie nadobúda účinnosť dňom jeho prijatia.
V Bruseli 16. septembra 2010

Labels: 10
15